CELEX: 32019R0925
Language: et
Date: 2019-06-03 00:00:00
Title: Komisjoni rakendusmäärus (EL) 2019/925, 3. juuni 2019, teatavate kaupade klassifitseerimise kohta kombineeritud nomenklatuuris

6.6.2019   
               
               
                  ET
               
               
                  Euroopa Liidu Teataja
               
               
                  L 148/13
               
            
         KOMISJONI RAKENDUSMÄÄRUS (EL) 2019/925,
         3. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Torujas toode (nn spordivöö) ümbermõõduga 66 cm, valmistatud silmkoelisest tekstiilmaterjalist, mis sisaldab 88 % polüestrit ja 12 % elastaani.Toode on valmistatud kahest ühesuurusest ristkülikukujulisest silmkoelisest kangatükist, mis on üksteise peale asetatud ja kolmest küljest kokku õmmeldud, nii et moodustub ümberpööratav elastne spordivöö.
                        Tootel on helkurid, tõmblukuga suletav lame tasku ja kaks väikest ava, millest üks on varustatud kummipaelaga kinnitusaasaga. Tootel ei ole pandlaid.
                        Toode on ette nähtud kandmiseks ümber vöökoha näiteks sportlike tegevuste ajal. Taskutes/avades saab hoida pisiesemeid, näiteks võtmeid, pangakaarte jms.
                        Vt fotosid (*1).
                     
                     
                        6307 90 10 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkuse 7 punktiga f ning CN-koodide 6307 , 6307 90  ja 6307 90 10  sõnastusega.
                        Spordivööl on XI jaotise märkuse 7 punkti f põhjal tekstiilist valmistoote objektiivsed omadused rubriigi 6307  tähenduses.
                        Toode ei ole ette nähtud mingi kindla eseme mahutamiseks. See ei ole spetsiaalse kujuga ega seestpoolt millegagi varustatud. See ei sarnane rubriiki 4202  klassifitseeritud mahutitega (vt ka HSi selgitavad märkused, rubriik 4202 , esimene ja neljas lõik ning erand c). Seepärast ei või toodet klassifitseerida rubriiki 4202 .
                        Seega tuleb toode klassifitseerida CN-koodi 6307 90 10  alla kui muu silmkoeline valmistoode.
                     
                  
               (*1)  Fotod on üksnes illustreerivad.